Public procurement notice: Contract Award Notice
Published: 2025-11-21
Buyer: ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
Country: GR
Region: EL303
Contract type: Services
CPV classification: 48000000 | 72000000 | 72222300: Information technology services | 79400000 | 80000000
Estimated value: 1211875.31 EUR
EU fund: eu-funds

Technical requirements: Αντικείμενο της Σύμβασης είναι η ανάπτυξη και υλοποίηση ενός ψηφιακού μηχανισμού συγκέντρωσης και ανάλυσης στοιχείων, καθώς και η παροχή αντίστοιχων υπηρεσιών ώστε να εξάγεται εμπεριστατωμένα ο κατώτατος νομοθετημένος μισθός. Η αντικατάσταση της τρέχουσας διαδικασίας του νομοθετημένου κατώτατου μισθού στη χώρα με έναν αυτοματοποιημένο μηχανισμό επεξεργασίας και στάθμισης δεδομένων θα ενισχύσει την εμπιστοσύνη του πολίτη προς το κράτος, αποκαθιστώντας το αίσθημα ασφάλειας για τη νέα διαδικασία, η οποία θα αποτελεί κορωνίδα διαφάνειας και απλοποίησης δαιδαλωδών διαδικασιών. Το νέο ψηφιακό εργαλείο μέσω χρήσης προηγμένης τεχνολογίας θα παρέχει το πλαίσιο των διαδικασιών λήψης αποφάσεων για το νομοθετημένο κατώτατο μισθό και την εγκυρότητα που συνάδει με το συνολικό στόχο του στρατηγικού ψηφιακού μετασχηματισμού του κράτους.
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης . Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59. Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παράβολου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017. Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά. (Βλ. Παράγραφος: 3.4 Προδικαστικές Προσφυγές - Προσωρινή και Οριστική Δικαστική Προστασία, της Διακήρυξης)
Στην Ελλάδα εισήχθη νέο σύστημα ορισμού του νομοθετημένου κατώτατου μισθού και του νομοθετημένου κατώτατου ημερομισθίου με το άρθρο 103 του ν. 4172/ 2013 (ΦΕΚ Α΄ 167), έπειτα από ευρεία διαβούλευση. Στο εν λόγω άρθρο παρέχεται εξουσιοδότηση στον Υπουργό Εργασίας να εκδώσει απόφαση καθορισμού του, με τη σύμφωνη γνώμη του Υπουργικού Συμβουλίου. Η εν λόγω διαδικασία ξεκίνησε για πρώτη φορά τον Σεπτέμβριο του 2018 και ολοκληρώθηκε με την έκδοση της υπ’ αριθμ. 4241/ 127/ 30.1.2019 Υ.Α. (ΦΕΚ Β΄ 173), βάσει της οποίας καθορίστηκαν από 1.2.2019 ο νόμιμος κατώτατος μισθός και το νόμιμο κατώτατο ημερομίσθιο για πλήρη απασχόληση, για τους υπαλλήλους και τους εργατοτεχνίτες όλης της χώρας, χωρίς ηλικιακή διάκριση. Με την υπ’ αριθμ. οίκ. 7613/ 395/ 18.2.2019 εγκύκλιο εκδόθηκαν οδηγίες για την εφαρμογή της ως άνω απόφασης. Η διαδικασία για τον ορισμό του νομοθετημένου κατώτατου μισθού και νομοθετημένου κατώτατου ημερομισθίου ξεκινά με τη διεξαγωγή διαβούλευσης μεταξύ των κοινωνικών εταίρων και της Κυβέρνησης. 
Με βάση τα παραπάνω, αναδεικνύεται η σημασία της υιοθέτησης μιας επιστημονικά έγκυρης μεθοδολογίας, για την υποστήριξη των σχετικών αποφάσεων αναπροσαρμογής του κατώτατου μισθού στη χώρα, με βάση εμπεριστατωμένα δεδομένα (“evidence-based policy making”), μεθοδολογίας η ανάπτυξη της οποίας θα στηρίζεται σε έναν κατάλληλα σχεδιασμένο «μηχανισμό επεξεργασίας και στάθμισης δεδομένων», για την επιστημονική στήριξη και εντέλει την αναβάθμιση της τρέχουσας διαδικασίας ορισμού του νομοθετημένου κατώτατου μισθού. Το νέο Ψηφιακό Εργαλείο, με την αξιοποίηση ψηφιακών τεχνολογιών θα παρέχει το πλαίσιο διαδικασιών τεκμηρίωσης της λήψης αποφάσεων για το νομοθετημένο κατώτατο μισθό καθώς και την συμβατότητα με τον ευρύτερο στόχο του στρατηγικού ψηφιακού μετασχηματισμού του κράτους. Το νέο Ψηφιακό Εργαλείο θα ενισχύσει την εμπιστοσύνη των πολιτών προς το κράτος, καλλιεργώντας αίσθημα ασφάλειας με δεδομένο ότι η νέα διαδικασία θα αποτελεί καταλυτικό βήμα για τη διασφάλιση της διαφάνειας, με την απλοποίηση διαδικασιών.
Ειδικότερα, με βάση τις ανάγκες του Υπουργείου Εργασίας και Κοινωνικής Ασφάλισης όπως έχουν διαμορφωθεί με τις διατάξεις του ν. 5163/2024 (Α΄199) και τις επικείμενες νομοθετικές ρυθμίσεις για την ενίσχυση της διαδικασίας καθορισμού του νομοθετημένου ατώτατου
μισθού μέσω χρήσης του ψηφιακού μηχανισμού συγκέντρωσης στοιχείων και υπολογισμού του κατώτατου νομοθετημένου μισθού,  κρίνεται αναγκαία η επέκταση λειτουργικότητας της πλατφόρμας του κατώτατου μισθού με πρόβλεψη νέου φυσικού αντικειμένου, ως ακολούθως:
1. Ειδικές λειτουργίες του ψηφιακού μηχανισμού (πλατφόρμας) καθορισμού του κατώτατου μισθού για τα έτη 2026 και 2027:
• Η πλατφόρμα θα λειτουργεί ως κεντρικό σημείο διαβούλευσης με τους κοινωνικούς εταίρους και επιστημονικούς φορείς, επιτρέποντας σε όλα τα εμπλεκόμενα μέρη την παρακολούθηση της διαδικασίας από την έναρξη έως τη λήξη.
• Η πλατφόρμα θα περιλαμβάνει αποθετήριο σχετικών πορισμάτων και εκθέσεων, όπως ήδη λειτουργεί στην ιστοσελίδα του Υπουργείου Εργασίας (https://ypergasias.gov.gr/ergasiakes-scheseis/syllogikes-ergasiakes-sxeseis/katotatosmisthos/).
• Η πλατφόρμα θα λειτουργεί επίσης ως αποθετήριο στατιστικών στοιχείων από την ΕΛΣΤΑΤ και τη Eurostat, παρέχοντας παράλληλα τη δυνατότητα στα εμπλεκόμενα μέρη εύκολης επισκόπησης και εκτέλεσης υπολογισμών με σκοπό τη διατύπωση τεκμηριωμένων προτάσεων.
2. Ειδικές λειτουργίες του ψηφιακού μηχανισμού (πλατφόρμας) καθορισμού του κατώτατου μισθού για τα έτη μετά το 2027.
• Η πλατφόρμα θα παρέχει τη δυνατότητα υπολογισμού του συντελεστή αύξησης του κατώτατου μισθού. Ο εν λόγω συντελεστής προκύπτει από το άθροισμα:
α) του ετήσιου ποσοστού μεταβολής του δείκτη τιμών καταναλωτή μεταξύ της 1ης Ιουλίου του προηγούμενου έτους και της 30ής Ιουνίου του τρέχοντος έτους για το χαμηλότερο 20% της εισοδηματικής κατανομής των νοικοκυριών και
β) του μισού του ετήσιου ποσοστού μεταβολής της αγοραστικής δύναμης του γενικού δείκτη μισθών κατά την ίδια χρονική περίοδο, όπως υπολογίζονται από την ΕΛΣΤΑΤ.
• Η πλατφόρμα θα παρέχει τη δυνατότητα παρακολούθησης κριτηρίων για παρέκκλισηαπό την αυτόματη αναπροσαρμογή (escape clauses), ούτως ώστε να παρέχεται επαρκής υποστήριξη στην Επιστημονική Επιτροπή.
3. Λειτουργία συλλογής στοιχείων
• Η πλατφόρμα θα περιέχει επαρκή στοιχεία σχετικά με τον νομοθετημένο κατώτατο μισθό και το νομοθνομοθετημένο κατώτατο ημερομίσθιο.
• Παράλληλα, με την απαραίτητη επεξεργασία των ανωτέρω στοιχείων, θα πρέπει να παρέχεται η δυνατότητα προετοιμασίας εκθέσεων προς την Ευρωπαϊκή Επιτροπή, όπως προβλέπεται από το άρθρο 10 του ν. 5163/2024 (Α΄199).
4. Προσαρμογές στα παραδοτέα της τρέχουσας σύμβασης: 4. Τεχνική υποστήριξη και παραγωγική λειτουργία και 5. Δράσεις δημοσιότητας και εξωστρέφειας του συνημμένου Πίνακα 1, λαμβάνοντας υπόψη τις αναφερόμενες ειδικές λειτουργίες (1,2 και 3).
Η ανωτέρω αύξηση του φυσικού αντικειμένου βάσει της ανωτέρω υπό α/α 10 σχετικής τεχνικής προσφοράς του αναδόχου συνεπάγεται και την αναλογική αύξηση των ανθρωπομηνών (Α/Μ) συνολικά κατά 17,5 Α/Μ.
Ακολούθως της αύξησης του φυσικού αντικειμένου, αυξάνεται αντιστοίχως και το οικονομικό αντικείμενο της σύμβασης κατά εκατόν πέντε χιλιάδες ευρώ (105.000,00 €) μη συμπεριλαμβανομένου Φ.Π.Α., δηλαδή εκατόν τριάντα χιλιάδες διακόσια ευρώ (130.200,00 €)
συμπεριλαμβανομένου του ΦΠΑ 24%, ήτοι κατά 9,49 % της αξίας της αρχικής σύμβασης.


Winner: DELOITTE BUSINESS SOLUTIONS AE ΣΥΜΒΟΥΛΩΝ ΕΠΙΧΕΙΡΗΣΕΩΝ
Award value: 105000